Renosterbulletjie in W-Kaap gebore | Netwerk24
04 Desember 2018 17:52
Die nuwe baba-renostertjie van die Kaap.Foto: Verskaf
Nog ’n baba-renoster is in ’n private natuurreservaat in die Wes-Kaap gebore. Die naam van die reservaat word weens ’n stropingsgevaar weerhou.
Die parmantige bulletjie, wat op 27 November gebore is, het sommer binne enkele ure sy ma speels stormgeloop. Veldwagters moes net bontstaan en keer om die nuweling in toom te hou.